เป็นร้านสลัดบาร์ แบบ Self service อยากทานผักชนิดไหน ราดทอปปิ้งอะไร เลือกเอง มากน้อยแค่ไหน ตักเองเลยคะ ผักก็มีให้เลือกมากกว่า 10 ชนิดคะ ส่วนน้ำสลัดก็จะมีทั้งแบบข้น(มีหลายรสชาติ เช่น ออริจินอบ พริกไทย สตรอเบอร์รี่ งาดำ) และแบบน้ำใสคะ เมื่อเราตักผักราดทอปปิ้งเสร็จแล้วก็เอาไปชั่งน้ำหนักที่เคาน์เตอร์หน้าร้านคะ พนักงานจะบอกว่าราคาเท่าไหร่ โดยคิดราคาขีดละ 20 บาทคะ อ้อ! ที่พิเศษเลยก็คือสำหรับสลัดบาร์ 1 ที่ แถมฟรีซุปเห็ด 1 ถ้วย และน้ำสมุนไพรเติมได้ไม่อั้นคะ ใครอยากทานซุปเห็ดเพิ่ม ก็เพียงจ่ายเพิ่มถ้วยละ 10 บาทคะ
สำหรับคนที่ไปเป็นกลุ่มแต่มีคนไม่ชอบทานผัก ที่นี่เค้าก็มีอาหารตามสั่งบริการด้วยคะ เมนูละ 60 บาท 
สำหรับบรรยากาศร้านมีให้เลือกทั้งแบบ in door และ out door คะ บรรยากาศร่มรื่นดี จัดร้านได้ดีไม่รู้สึกว่าแออัดคะ
